open-index/open-wikipedia-markdown huggingface dataset:
Կանայք լուրջ են կատակում

«**Կանայք լուրջ են կատակում (Ֆանտազիա սոլ մաժոր)**» (), 1981 թվականի խորհրդային գեղարվեստական ֆիլմ, որը նկարահանել է Կոնստանտին Երշովն իր սեփական սցենարով Ա․ Դովժենկոյի անվան կինոստուդիայում։ 

Ֆիլմի պրեմիերան կայացել է 1981 թվականի օգոստոսի 3-ին։  Ֆիլմը դիտել է 7,9 մլն հանդիսատես։

## Սյուժե
Բորիսն իր կյանքում հանդիպում է երեք Ժենյաների․ առաջինը ոգևորում է նրան ֆուտբոլիստ դառնալ, երկրորդը օգնություն է առաջարկում իր թիավարող եղբայրներին, իսկ երրորդը դառնում է նրա կինը, բայց հանկարծ հեռանում է։

## Դերերում
* Լեոնիդ Ֆիլատով – *Բորիս Պրովորնի
* Միխայիլ Բիտնի-Շլյախտա – *Բորիս Պրովորնին մանկության և պատանեկության տարիներին
* Իրինա Մելնիկ – *Ժենյա Վերբելոզ
* Օլգա Մատեշկո – *Ժենյա
* Եվգենիա Ստերլինգ – *Ժենյա
* Անատոլի Ադոսկին – *Ֆեոդոր Ֆեոդորովիչ, մաթեմատիկայի ուսուցիչ
* Ալեքսանդր Անուրով – *Իվան Պլատոնովիչ, պատմության ուսուցիչ
* [[Միխայիլ Սվետին]] – *Ֆեոդոր Սեմյոնովիչ, քիմիայի ուսուցիչ
* Դմիտրի Նալիվայչուկ – *Գենադի, Ժենյայի ավագ եղբայրը
* Ալեքսանդր Ստերլիկ – *Վիկտոր, Ժենյայի կրտսեր եղբայրը
* Գիտահետազոտական ինստիտուտի աշխատակիցներ՝
* Գալինա Դոլգոզվյագա – *Լյուսյա
* Իրինա Գուբանովա – *Իրմա
* Գալինա Դեմչուկ – *Մարիա
* Լիդիա Չաշչինա – *Գերա
* Իրինա Բունինա – *«Տանիք»
* Եկատերինա Ֆոկինա – *Կատյա
* Ռիմա Պոլոնսկայա – *Կլավա
* Ելենա Չեկան – *Լիզա

## Նկարահանող խումբ
* Ռեժիսոր՝ Կոնստանտին Երշով
* Սցենարիստ՝ Կոնստանտին Երշով
* Օպերատոր՝ Նիկոլայ Կուլչիցկի
* Նկարիչ՝ Սերգեյ Բրժեստովսկի
* Հնչյունային ռեժիսոր՝ Գալինա Կալաշնիկովա
* Կոմպոզիտոր՝ Յակով Լապինսկի

## Փառատոններ
Դերասան Միխայիլ Բիտնի-Շլյախտային «Молодость» կինոփառատոնում (1983) շնորհվել է մրցանակ և դիպլոմ տղամարդու լավագույն դերակատարման համար։

## Ծանոթագրություններ

## Գրականություն
* 
* 

## Աղբյուրներ
* 
* 

## Արտաքին հղումներ
* Жінки жартують серйозно
* Жінки жартують серйозно

Կատեգորիա:1981 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Խառնաշփոթ երթ

«**Խառնաշփոթ երթ**» (), 1977 թվականի  խորհրդային սև-սպիտակ լայնէկրան գեղարվեստական ֆիլմ, որը նկարահանել է ռեժիսոր Օլեգ Ֆիալկոն Ալեքսանդր Դովժենկոյի անվան կինոստուդիայում։ Ալեքսեյ Նովիկով-Պրիբոյի համանուն վիպակի էկրանավորումն է։

Ֆիլմի պրեմիերան կայացել է 1978 թվականի հուլիսի 17-ին։  Ֆիլմը դիտել է 5,5 մլն հանդիսատես։

## Սյուժե
1925 թվականին նավաստի Սամոխինը դառնում է մեքենավար «Դելֆին» հին քարշակի վրա։  Գիշերային փոթորիկից և ժայռերին բախվելուց հետո թիմը թողնում է քարշակը և հեռանում։  Սակայն Սամոխինը մնում է նավի վրա, վերանորոգում այն և հասցնում նավահանգիստ։

## Դերերում
* Վիտաուտաս Տոմկուս – *Սամոխին
* Նիկոլայ Սկորոբոգատով – *նավապետ
* Իրինա Շևչուկ – *Ելիզավետա Նիկոլաևնա, կապիտան
* Ալեքսանդր Դենիսով – *նավապետ
* Ալեքսանդր Միլյուտին – *ղեկապետ
* Նիկոլայ Օլեյնիկ – *փոխարինող
* Դմիտրի Բոկալով – *շոգենավավարության տնօրեն
* Ալեքսանդր Պաշուտին – *Վտուլկին
* Ալեքսանդր Պորոխովշչիկով – ''քննիչ

## Նկարահանող խումբ
* Ռեժիսոր՝ Օլեգ Ֆիալկո
* Սցենարիստ՝ Վալերի Շչերբինա
* Օպերատոր՝ Վիկտոր Պոլիտով
* Նկարիչ՝ Վլադիմիր Ցիրլին
* Հնչյունային ռեժիսոր ՝ Ելենա Մեժիբովսկայա
* Կոմպոզիտոր՝ Վալենտին Սիլվեստրով

## Ծանոթագրություններ

## Գրականություն
* 
* 

## Արտաքին հղումներ
* Єралашний рейс
* 

Կատեգորիա:1977 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Let Me Love You (երգ, DJ Snake)

«**Let Me Love You**», երգ, որը ձայնագրել է ֆրանսիացի դիջեյ և էլեկտրոնային երաժշտության պրոդյուսեր DJ Snake-ը կանադացի երգիչ Ջասթին Բիբերի վոկալով։ Երգը 2016 թվականի օգոստոսի 5-ին թողարկել է Interscope Records-ը՝ որպես իր առաջնաելութային «Encore» ստուդիական ալբոմի երրորդ սինգլ։ Երկու երաժիշտներն էլ երգը գրել են Էնդրյու Ուոթի, Ալի Թամպոսիի, Բրայան Լիի և Լուի Բելի հետ համատեղ, իսկ պրոդյուսերությամբ զբաղվել են DJ Snake-ը և Bell and Watt-ը։

Երաժշտական տեսահոլովակը, որի ռեժիսորն է Ջեյմս Լիսը, թողարկվել է 2016 թվականի նոյեմբերի 29-ին YouTube-ում։ 2021 թվականին ամերիկյան նու մետալ «Love and Death» խումբը Լեյսի Շտուրմի մասնակցությամբ թողարկել է երգի քավեր տարբերակը։ 2017 թվականին երգը հանրահայտ է դարձել դեռահասների և երիտասարդների շրջանում։

## Ստեղծագործություն
«Let Me Love You»-ը գրված է դո մինոր տանայնությամբ՝ 100 զարկ րոպեում տեմպով։ Երգը հետևում է Cm7 — E♭ — E♭/G — A♭ — E♭/G — A♭ ակորդային պրոգրեսիային։

## Հաջողություն
2016 թվականի օգոստոսի 27-ին ԱՄՆ-ում երգը հայտնվել է Billboard Hot 100-ի 12-րդ հորիզոնականում։ Սինգլը զբաղեցրել է առաջին հորիզոնականը *Digital Songs* հիթ-շքերթում՝ 113 000 ներբեռնումներով դառնալով DJ Snake-ի առաջին և Բիբերի վեցերորդ հորիզոնական զբաղեցրած երգը։ 2016 թվականի հոկտեմբերի համարում երգը զբաղեցրել է 6-րդ տեղը *Hot 100*-ի լավագույն տասնյակում՝ դառնալով DJ Snake-ի երրորդ սինգլը «Turn Down for What»-ից և «Lean On»-ից հետո։ 2016 թվականի հոկտեմբերի 1-ի թողարկման ժամանակ երգը զբաղեցրել է վեցերորդ հորիզոնականը՝ դառնալով *DJ Snake*-ի երրորդ սինգլը Hot 100-ի լավագույն տասնյակում՝ *[[Major Lazer]]*-ի և Բիբերի տասներկուերորդ սինգլի հետ։ Հաջորդ շաբաթ այն հասել է չորրորդ հորիզոնական։

Բացի այդ, երգը հասել է առաջին հորիզոնականին Ֆինլանդիայում, Ֆրանսիայում, Գերմանիայում, Իտալիայում, Նիդեռլանդներում, Նորվեգիայում, Պորտուգալիայում, Շոտլանդիայում և Շվեյցարիայում, ինչպես նաև Լավագույն տասնյակում Արգենտինայում, Ավստրալիայում, Ավստրիայում, Բելգիայում, Բրազիլիայում, Կանադայում, Դանիայում, Հունգարիայում, Իռլանդիայում, Լիբանանում, Նոր Զելանդիայում, Պանամայում, Պարագվայում, Լեհաստանում, Իսպանիայում, Շվեդիայում, Մեծ Բրիտանիայում և ԱՄՆ-ում։

Ռեմիքսը ամերիկացի ռիթմ ընդ բլյուզ երգիչ Առ Քելլիի կատարմամբ առաջնաելույթ է ունեցել *Bubbling Under Hot 100*-ում 2017 թվականի հունվաի 14-ի թողարկման ժամանակ՝ զբաղեցնելով 24-րդ հորիզոնականը։ Ռեմիքսը 25 000 բեռնումներով զբաղեցրել է 11-րդ հորիզոնականը *Hot Dance/Electronic Songs*-ում։

## Քավեր տարբերակ
2021 թվականի հուլիսի 23-ին քրիստոնեական *Love and Death* մետալ խումբը իր «*Perfectly Preserved»* ալբոմի համար ձայնագրել է երգի քավեր տարբերակը։

2022 թվականի հոկտեմբերի 1-ին *Fastball*-ը բացառապես իր *Patreon* կայքում թողարկել է երգի քավեր տարբերակը։

## Հիթ-շքերթներ

### Շաբաթական չարթեր
#### Օրգինալ տարբերակ

#### Ռեմիքս Ար Քելլիի մասնակցությամբ

### Տարեկան հիթ-շքերթներ

### Տասնամյա հիթ-շքերթներ

## Հավաստագրում

## Ծանոթագրություններ

Կատեգորիա:2016 սինգլներ
Կատեգորիա:Ջասթին Բիբերի երգեր
Կատեգորիա:Սենտիմենտալ սիրային երգեր
Դմիտրի Տիմչուկ

**Դմիտրի Բորիսովիչ Տիմչուկ** (, ), ուկրաինացի ռազմական և քաղաքական լրագրող։ Ուկրաինայի զինված ուժերի փոխգնդապետ պահեստազորում։ «Տեղեկատվական դիմադրություն» խմբի համակարգող (), «Ռազմաքաղաքական հետազոտությունների կենտրոն» հասարակական կազմակերպության ղեկավար, 2008 թվականից՝ «Fleet-2017» առցանց հրապարակման գլխավոր խմբագիր։ Ուկրաինայի Գերագույն Ռադայի VIII գումարման պատգամավոր Ժողովրդական ճակատից։

Ինքը՝ Տիմչուկը, և «Տեղեկատվական դիմադրության» խումբը հայտնիություն են ձեռք բերել Ռուսաստանին Ղրիմի բռնակցման և Արևելյան Ուկրաինայի զինված հակամարտությունների վերաբերյալ իրենց օպերատիվ տեղեկատվական լուսաբանման և Ռուսաստանի և նախագահ Պուտինի մասին նրանց քննադատական հայտարարությունների շնորհիվ։

## Կենսագրություն
Դմիռրի Տիմչուկը ծնվել է 1972 թվականի հունիսի 27-ին Չիտայում։ Հայրը զինվորական է։ Մանկությունն անցկացրել է ԳԴՀ-ում, որտեղ հայրը 1978-1983 թվականներին ծառայել է Գերմանիայում խորհրդային ուժերի խմբում։ Երիտասարդությունն անցկացրել է Բերդիչևում (Ժիտոմիրի շրջան)։ ավարտել է Բերդիչևի անվան պոլիտեխնիկական ուսումնարանը։

Տարբեր աղբյուրների տվյալների համաձայն, Դմիտրի Տիմչուկն 1995 թվականին ավարտել է Լվովի բարձրագույն ռազմաքաղաքական դպրոցի «Ռազմական լրագրության ֆակուլտետը»։ Ժիտոմիրի շրջանի լրատվամիջոցների հրապարակած տեղեկատվության համաձայն՝ Տիմչուկը «սովորել է Լվովի բարձրագույն մասնագիտական դպրոցի ժուռնալիստիկայի ֆակուլտետում», այնուհետև տեղափոխվել է Կիև, իսկ ավելի ուշ սովորել է՝ Ուկրաինայի ազգային գվարդիայի գլխավոր հրամանատարությունում և Պաշտպանության նախարարության տարբեր կառուցվածքային ստորաբաժանումներում։

Ըստ առավել տարածված տեղեկությունների՝ 1995-1997 թվականներին Տիմչուկը ծառայել է ՀՕՊ ուժերում։ 1997-2000 թվականներին աշխատել է Ազգային գվարդիայի շտաբում։ 2000-2012 թվականներին աշխատել է Ուկրաինայի պաշտպանության նախարարության տարբեր կառուցվածքային ստորաբաժանումներում։

Պաշտոնական այցերի ընթացքում այցելել է ՄԱԿ-ի խաղաղապահ ուժերի ուկրաինական զորամիավորումներ Իրաքում (երեք անգամ), Լիբանանում և Կոսովոյում։

2014 թվականին Ուկրաինայի արտահերթ խորհրդարանական ընտրություններում ընտրվել է Ուկրաինայի VIII գումարման պատգամավոր Ժողովրդական ճակատ կուսակցությունից։

2018 թվականի նոյեմբերի 1-ին Ռուսաստանը անձնական պատժամիջոցներ է սահմանել Ուկրաինայի 322 քաղաքացիների նկատմամբ, այդ թվում՝ Դմիտրի Տիմչուկի։

### Մահ
2019 թվականի հունիսի 19-ին Կիևի նրա բնակարանում հայտնաբերվել է Տիմչուկի դին՝ գլխի շրջանում հրազենային վնասվածքով։ Իրավապահ մարմինները դիտարկում են մահվան երեք վարկած՝ ինքնասպանություն, սպանություն և զենքի հետ անզգույշ վարում։ Հիմնական վարկածը ինքնասպանությունն է։

## Ծանոթագրություններ

## Արտաքին հղումներ
* 
* 

 
Կատեգորիա:21-րդ դարի լրագրողներ
Կատեգորիա:Լրագրողներ այբբենական կարգով
Կատեգորիա:Հրաձգային զենքից մահացածներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինացի գրողներ
Կատեգորիա:Ուկրաինացի զինվորականներ
Կատեգորիա:Ուկրաինացի լրագրողներ
Գերման Սմետանին

**Գերման Վլադիմիրովիչ Սմետանին** (, )․ պաշտպանական արդյունաբերության համալիրի ուկրաինացի մենեջեր։ 2024 թվականի սեպտեմբերի 5-ից Ուկրաինայի ռազմավարական արդյունաբերության նախարարը։

«Ուկրաինայի պաշտպանական արդյունաբերություն» բաժնետիրական ընկերության գլխավոր տնօրեն 2023 թվականի հունիսի 28-ից մինչև 2024 թվականի սեպտեմբերի 4-ը, «Մալիշևի գործարան» պետական ձեռնարկության նախկին գլխավոր տնօրենտ (2023 թվական) և Խարկովի զրահապատ գործարանի նախկին տնօրենը (2021-2023 թվականներ)։

## Կենսագրություն
Սմետանին ծնվել է 1992 թվականի հոկտեմբերի 8-ին Խարկովում։ Ավարտել է Խարկովի թիվ 49 հանրակրթական դպրոցը։

2014 թվականից մինչև 2015 թվականը աշխատել է Ուկրօբորոնպրոմի բաղկացուցիչ մաս կազմող մեքենաշինության Խարկովի կոնստրուկտորական բյուրոյում։

Հետագայում աշխատել է որպես Լվովի զրահատեխնիկայի գլխավոր կոնստրուկտոր և գլխավոր ինժեներ։ 

2020-2021 թվականներին աշխատել է «Վ.Ա.Մալիշևի գործարան» պետական ձեռնարկությունում որպես արտադրության տնօրեն։

2021 թվականի ապրիլից մինչև 2023 թվականի ապրիլը աշխատել է որպես «Խարկովի զրահապատ գործարան» պետական ձեռնարկության տնօրեն։

Սմետանինը նշում է, որ ինքը եղել է ուկրաինական «Դոզոր-Բ» զրահամեքենայի մշակման առաջատար մասնագետը և կազմակերպել է այս նոր արտադրանքի պետական փորձարկումը։ Բացի այդ, նա նպաստել է Զուբր և Լև զրահամեքենաների ստեղծմանը։

2023 թվականի ապրիլին Ուկրաինայի Նախարարների կաբինետը նրան նշանակել է  «Վ.Ա.Մալիշևի գործարան» պետական ձեռնարկության գլխավոր տնօրեն։

2023 թվականի հունիսի 28-ին նշանակվել է Ուկրաինայի պաշտպանական արդյունաբերության բաժնետիրական ընկերության գլխավոր տնօրեն (նշանակման պահին Գերմանը եղել է 31 տարեկան)։

2024 թվականի սեպտեմբերի 5-ին Ուկրաինայի Գերագույն Ռադան 247 ձայնով (պահանջվող 226-ից), Գերման Սմետանինին նշանակել է Ռազմավարական արդյունաբերության նախարարի պաշտոնում։

## Ծանոթագրություններ

 
Կատեգորիա:21-րդ դարի քաղաքական գործիչներ
Կատեգորիա:Ուկրաինայի նախարարներ
Ձեր տան հասցեն

«**Ձեր տան հասցեն**» (), 1972 թվականի խորհրդային սև-սպիտակ լայնէկրան գեղարվեստական ֆիլմ, որը նկարահանել է ռեժիսոր Եվգենի Խրինյուկը Ալեքսանդր Դովժենկոյի անվան կինոստուդիայում։ 

Ֆիլմի պրեմիերան կայացել է 1973 թվականի դեկտեմբերի 18-ին։  Ֆիլմը դիտել է 7,9 միլիոն հանդիսատես։

## Սյուժե
Հայտնի հանքափոր, Սոցիալիստական աշխատանքի հերոս և ԽՍՀՄ Գերագույն խորհրդի պատգամավոր Պանաս Բայդան փնտրում էր պատերազմի առաջին օրերին կորած իր որդուն, բայց գտել է վեց տղամարդկանց, որոնք կոչվում էին «Իվան Բեսսմերտնի», ովքեր նրան համարում են իրենց հայրը։ Թեև Պանասը «Իվաններից» ոչ մեկին չի ճանաչում որպես իր որդի, նա նրանց համար հոգևոր հայր է դառնում։

## Դերերում
* Նիկոլայ Կրյուչկով - Պանաս Բայդա, ծեր հանքափոր
* Իվան Բեսսմերտնիներ
** Լես Սերդյուկ  - բազմազավակ հայր
** Վալերի Նոսիկ  - ավտոբուսի վարորդ
** Սոսո Լագիձե - միչման
** Ալեքսանդր Յանվարյով - կիբեռնետիկ
** Լեոնիդ Բակշտաև - հանքի գլխավոր ինժեներ
** Ալեքսանդր Մովչան - ակադեմիկոս
* Ալեքսեյ Պլոտնիկով - Գրիգորի Խիտրովան, Պանաս Բայդայի ընկերը
* Լիլիա Գրիցենկո - Աննա Ֆեոդորովնա, ակադեմիկոսի մայրը
* Վլադիմիր Վոլկով - Կոլյա Պիվովարով
* Ագաֆյա Բոլոտովա (լուսագրերում՝ Ա. Ֆեդորինսկայա) - Իվանի կինը
* Նինա Պոպովա-Աննա, գլխավոր ինժեների կինը
* Էվե Քիվի - Իրմա, կիբեռնետիկի կինը
* Թամարա Սովչի - Սոնյա, վարորդի կինը

## Նկարահանող խումբ
* Ռեժիսոր՝ Եվգենի Խրինյուկ
* Սցենարիստներ՝ Յարոսլավ Վերեշչակ, Եվգենի Խրինյուկ
* Օպերատորներ՝ Ալեքսեյ Միշուրին, Ալեքսանդր Դերյաժնի
* Նկարիչ՝ Վալերի Նովակով
* Հնչյունային ռեժիսոր՝ Գրիգորի Մատուսևիչ
* Կոմպոզիտոր՝ Բորիս Բուևսկի

## Նկարահանումներ
Ֆիլմը նկարահանվել է Դոնեցկում։

## Փառատոններ և մրցանակներ
* 1973 - VI համամիութենական կինոփառատոն (Ալմա-Աթա) — Երկրորդ մրցանակ (Նիկոլայ Կրյուչկով)
1973 - Ժդանովի հանրապետական կինոփառատոն - Հանդիսատեսի մրցանակ (ֆիլմ  «Ձեր տան հասցեն»)

## Ծանոթագրություններ

## Գրականություն
* 
* 
* 

**Գրախոսականներ**
* 

## Արտաքին հղումներ
* 

Կատեգորիա:1973 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Էնդրյու Մեթյուզ

** Էնդրյու Մեթյուզ ** (, , Վիկտոր Հարբոր, Հարավային Ավստրալիա, ծնված նոյեմբերի 4, 1957թ․, ավստրիալիացի խոսնակ և գրող է, ով հայտնի է իր բազմաթիվ ինքնազարգացման գրքերով։

Նրա գիրքը «Երջանիկ լինելը» գրվել, նկարազարդվել և հրատարակվել է 1988 թվականին։ Վաճառվել է այս գրքի 7 միլիոն օրինակ և այն թարգմանվել է 42 լեզուներով։

Էնդրյու Մեթյուզի մյուս գրքերից են՝ «Հետևիր սրտիդ», «Եղիր երջանիկ դեռահաս», «Երջանկությունը հիմա», «Երջանկություն դժվար ժամանակներում» և «Ինչպես ապրել աշխատելով»։ Նա նկարել է մի քանի կոմիքսներ և նկարազարդել գրքեր, որոնցից շատերն իրենն են։ Բացի այդ, նա ելույթներ ու կորպորատիվ շնորհանդեսներ է ունեցել 30 երկրներում։
Էնդրյու Մեթյուզը իրեն լիովին նվիրել է գրականությանը 1988 թ․, և այդ ժամանակից ի վեր գրել և նկարազարդել 11 գիրք։

Էնդրյու Մեթյուսի 1990թ. «Ընկերներ ձեռք բերելը» գրքի թարգմանությունը ժողովրդավարամետ առաջնորդ Քյաու Մին Յու-ի (հայտնի է նաև որպես Կո Ջիմի) հիթ է դարձել Մյանմայում՝ «ի շնորհիվ ավելի շատ անհատական ազատությունների ենթատեքստի, քան նոր ընկերներ հավաքելու իրական խորհուրդների»։

## Ծանոթագրություններ

Կատեգորիա:1957 ծնունդներ
Կատեգորիա:Ավստրալիացի գրողներ
Խաչված ձեռքեր

**Խաչված ձեռքեր,** Ալբանիան նշելու ձեռքերի ժեստ, խորհրդանիշ։ Հայտնի է որպես «**դրոշի նշան**» (), այն երբեմն կոչվում է **«արծվի ժեստ»** և հանդիսանում է խորհրդանիշ, որն օգտագործում են Ալբանիայի, Կոսովոյի, Հյուսիսային Մակեդոնիայի և աշխարհի այլ տարածաշրջաններում ապրող էթնիկ ալբանացիները։ Այն օգտագործվում է տեսողականորեն ցուցադրելու երկգլխանի արծիվը, որը Ալբանիայի դրոշի գլխավոր պատկերն է։ Ալբանացիների մոտ երկգլխանի արծվի սիմվոլիկան ներառում է նրանց էթնիկ պատկանելությունը և դրոշը, որպես խորհրդանիշ  ներկայացնում է էթնիկ-ալբանացիներին ողջ աշխարհում։ Ալբանացիներն իրենց անվանում են «արծվի որդի» (), իսկ իրենց երկիրը «արծիվների երկիր» ():

Այս ժեստը հաճախ ցուցադրում են Ալբանիայի ֆուտբոլի ազգային հավաքականի խաղացողները՝ գոլը տոնելու կամ հաղթական խաղի ավարտին։  Այն նաև օգտագործվել է այլ թիմերում խաղացող որոշ էթնիկ ալբանացիների կողմից։ 

Ֆուտբոլի աշխարհի 2018 թվականի առաջնությունում Կոսովոյի ծագումով շվեյցարացի խաղացողներ Ջերդան Շաքիրին, Գրանիտ Ջական և շվեյցարացի Ստեֆան Լիխտշտայները Սերբիայի դեմ խաղում այդ ժեստն են ցուցադրել և այնուհետև ՖԻՖԱ-ի կողմից տուգանվել են «ֆեյր-փլեյի սկզբունքներին հակասող ոչ սպորտային վարքագծի համար»։ ՈՒԵՖԱ-ի Եվրո 2024-ի առաջնության Սերբիա-Անգլիա խաղի ժամանակ նման միջադեպի ժամանակ կոսովացի լրագրող Արլինդ Սադիկուն ուղիղ եթերի ժամանակ ժեստն ուղղել է սերբ երկրպագուներին. ՈՒԵՖԱ-ն մի քանի օր անց չեղարկել է Սադիկուի Եվրո 2024-ի մեդիա հավատարմագրման վկայականը։

Եվրատեսիլ 2018 երգի մրցույթի ժամանակ ալբանական ծագումով հույն երգչուհի Էլենի Ֆուրեյրան ալբանացի երգիչ Էուջենտ Բուշպեպայի հետ լուսանկարում ցուցադրել  է ալբանացի արծվի ժեստը։ Պատկերը վիրուսային տարածում է գտել Ալբանիայում և Հունաստանում, առաջինում արժանանալով լավ ընդունմանը, բայց երկրորդում հակասությունների պատճառ է դարձել։

## Ծանոթագրություններ

Կատեգորիա:Ալբանիայի մշակույթ
Կատեգորիա:Խորհրդանիշներ
Էլվիրա Ռոուսոն դե Դելապյանե

**Էլվիրա Ռոուսոն դե Դելապյանե** (), արգենտինացի սուֆրաժիստուհի, կանանց և երեխաների իրավունքների ակտիվիստ,  երկրորդ կինը, որը Արգենտինայում բժշկական աստիճան է ստացած երկրորդ կինը, հայտնի է եղել որպես «Արգենտինայում կանանց իրավունքների Մայր»։

## Կենսագրություն
Ռոուսոն դե Դելեպիանը ծնվել է Արգենտինայի Խունին քաղաքում։ Նա պատկանել է հայտնի ընտանիքի, որի անդամն է եղել անկախ Արգենտինայի հիմնադիրներից մեկը՝ Գրեգորիոն Ֆունեսը, որը համարվել է Արգենտինայի պատմության հայր։ 

Աղջիկը կրթություն է ստացել Բուենոս Այրեսում և 1892 թվականի սեպտեմբերի 29-ին ստացել է բժշկության դոկտորի աստիճան Բուենոս Այրեսի համալսարանում։ Ավելի վաղ նա ստացել էր մանկավարժության վկայական Մենդոսայի Նորմալ դպրոցում, ապա մեկ տարի աշխատել էր որպես ուսուցչուհի՝ մինչ բժշկական կրթություն ստանալը։ Ամուսնացել էր բժիշկ Մանուել Դելեպիանիի հետ։ Նրա դոկտորական ատենախոսությունը, որՆ արժանացել է հայտնի արգենտինացի բժիշկ Գրեգորիո Արաոս Ալֆարոյի գնահատանքին, նվիրված է եղել «Կանանց հիգիենայի մասին»։ 

Ռոուսոն դե Դելեպիանը մահացել է 1954 թվականի հունիսի 4֊ին։ Ունեցել է յոթ երեխա։

## Կարիերա
Ուսման ավարտից հետո նա սկսել զբաղվել բժշկական գործունեությամբ։ Նա կենտրոնացել է բազմաթիվ նախագծերի վրա և առաջ մղել դրանք, այդ թվում՝ երկրի առաջին դպրոցական ճաշարանի ստեղծումը։

1919 թվականին նա եղել է Կանանց իրավունքների պաշտպանության ասոցիացիայի հիմնադիրներից մեկը։ 1920-1922 թվականներին աշխատել է որպես հիգիենայի և երեխաների խնամքի պրոֆեսոր պատերազմից որբերի ազգային տանը։ 1916 թվականին նա կազմակերպել և ղեկավարել է առաջին հանգստյան տունը քրոնիկ հիվանդություն ունեցող կին-ուսուցիչների համար։

1907-1918 թվականներին որպես բժշկական տեսուչ աշխատել է Ազգային հիգիենայի դեպարտամենտում։ 1919-1934 թվականներին աշխատել է Ազգային կրթական խորհրդում։

Կանանց իրավունքները Արգենտինայում պաշտպանելու նպատակով նա 1905 թվականին հիմնադրել է Ֆեմինիստական կենտրոն, որը հետագայում անվանվել է Խուանա Մանուելա Գորրիտիի կենտրոն։ 1910 թվականին դարձել է կանանց քաղաքացիական օրենսգրքի ստեղծման շարժման նախաձեռնողներից։ 1919 թվականին նա հիմնել է Տղամարդկանց և կանանց պաշտպանության ասոցիացիան։ Նրա գործընկերներից են եղել անվանի անձինք, այդ թվում նաև՝ արգենտինացի գրող, լատինամերիկյան մոդեռնիզմի և ֆեմինիզմի առավել նշանավոր դեմքերից մեկը՝  Ալֆոնսինա Ստորնին։

## Ձեռքբերումներ
*Կանանց ազգային խորհրդի ստեղծումը
*Մասնակցությունը 1910 թվականին Բուենոս Այրեսում կայացած Կանանց առաջին միջազգային կոնգրեսին
*Սոցիոլոգիայի, իրավունքի և կրթության առարկաների տարածումը
*Մայրության կենտրոնի («Խուանա Գորրիտի») ստեղծումը 1910 թվականին, որն ապահովել է ծննդատուն միայնակ մայրերի համար
*1919 թվականին Կանանց իրավունքների ասոցիացիայի հիմնումը
*Դպրոցներում «մի բաժակ կաթի» պարտադիր ծրագրի ներդրումը
*Կանանց կարգավիճակի և կրթական համակարգի վերաբերյալ բազմաթիվ հաշվետվությունների պատրաստումը

## Ծանոթագրություններ

## Արտաքին հղումներ
*Dr. Elvira Rawson's 155th birthday at Google Doodle

 

Կատեգորիա:Արգենտինացի բժշկուհիներ
Կատեգորիա:Արգենտինացի ֆեմինիստներ
Կատեգորիա:Կանանց իրավունքների իրավապաշտպաններ
Կատեգորիա:Սուֆրաժիստներ
Թամարա Սմբատյան

**Թամարա Արփիարի Սմբատյան** (, ), ծագումով հայ ուկրաինացի հանդբոլիստուհի, որը հանդես է գալիս հունգարական «Alba Fehérvár KC» ակումբում և Ուկրաինայի ազգային հավաքականում։ Նա խաղում է խաղարկողի դիրքում։ Ուկրաինայի հանդբոլի Սուպերլիգայի 2013/14 թվականների լավագույն խաղացող՝ ըստ «Կոմանդա» թերթի հարցման։ Ուկրաինայի 2015 թվականի չեմպիոն։

## Կենսագրություն
Թամարան Հորոդենկա քաղաքի մանկապատանեկան դպրոցի սան է (մարզիչ՝ Բոհդան Ալիման)։ Առաջին տարում այնտեղ սովորել է «Սլոբոդյան» ազգանունով, քանի որ փաստաթղթերում սխալմամբ այդպես է գրված եղել։ 8-րդ դասարանից նա տեղափոխվել է Լվովի ֆիզիկական դաստիարակության դպրոց (այժմ՝ Լվովի սպորտի մասնագիտական քոլեջ), որտեղ ընդհանուր միջնակարգ կրթություն ստանալուն հետ մեկտեղ շարունակել է կատարելագործել իր սպորտային հմտությունները փորձառու մարզիչ Վասիլ Կոզարի ղեկավարությամբ։ Լվովի ֆիզիկական կուլտուրայի համալսարանի շրջանավարտ է։

Մանկական թիմերում Թամարան աչքի է ընկել բարձր հասակով և խաղացել է ձախ կիսապաշտպանի դիրքում, սակայն Լվովի «Հալիչանկային» միանալուց հետո թիմի ավագ մարզիչ Վասիլ Կոզարը, որն այն ժամանակ թիմը մարզում էր ֆիզիկական կուլտուրայի դպրոցում աշխատանքին զուգահեռ, Թամարային տեղափոխել է խաղարկողի դիրք։

Թամարան ճանաչվել է 2013 թվականի Եվրոպայի ուսանողական առաջնության լավագույն խաղացող։ 2014 թվականի Եվրոպայի և 2023 թվականի աշխարհի առաջնության, ինչպես նաև համաշխարհային ամառային XXVII ունիվերսիադայի մասնակից է։

2014/15 մրցաշրջանում Թամարան «Հալիչանկայի» կազմում հաղթել է Ուկրաինայի Սուպերլիգայի առաջնությունում և դուրս եկել Եվրոպայի Մարտահրավերի գավաթի կիսաեզրափակիչ։ 2015 թվականի ամռանը նա և Իրինա Ստելմախը պայմանագիր են կնքել լեհական «Օլիմպիա Բեսկիդ» (Նովի Սոնչ) ակումբի հետ։ 2017 թվականին Սմբատյանը տեղափոխվել է լեհական Կոշալին քաղաքի «Էներգա ԱԶՍ» ակումբ։

## Ծանոթագրությույններ

## Արտաքին հղումներ
* Պրոֆիլը EGF էջում 
* «Հալիչանկայի» կազմը ՈՒՀՖ-ի էջում
* «Հալիչանկայի» կազմը ''halychanka.blog.net.ua'' կայքում

Կատեգորիա:Ուկրաինահայ մարզիկներ
Լյուդմիլա Բաբակ

**Լյուդմիլա Պետրովնա Բաբակ** (**. ), ուկրաինացի մարզուհի, բայդարկավարուհի։

## Կենսագրություն և կարիերա
Ծնվել է 1998 թվականին Էներգոդար քաղաքում։ Զապորոժիեի ԱԷԿ-ի սպորտի և հանգստի համալիրի բայդարակավարության և կանոեի բաժնի սան է։

2017 թվականի դրությամբ նա աշխարհի և Եվրոպայի առաջնությունների 9 բարձրագույն մրցանակների դափնեկիր էր։

Եվրոպայի 2018 թվականի առաջնության բրոնզե մեդալակիր է։ Մարզական այս հաջողություններից հետո մասնագիտացել է «կանոեներով մարաթոն» մարզաձևում։

2019 թվականին երկու անգամ ոսկի է նվաճել Չինաստանի Շաոսին քաղաքում անցկացված թիավարության մարաթոնի աշխարհի առաջնությունում։

2021 թվականի հունիսին բրոնզե մեդալի է արժանացել թիավարության Եվրոպայի առաջնությունում՝ մեկտեղանոց կանոեով 5000 մետր մրցատարածությունը հաղթահարելով երրորդը։

Բաբակը աշխարհի և Եվրոպայի չեմպիոնուհի է։

## Ծանոթագրություններ

## Արտաքին հղումներ
* Liudmyla Babak at the International Canoe FederationEdit on Wikidata
* Людмила Бабак&nbsp;— чотириразова чемпіонка світу з веслування на марафонських дистанціях 

Կատեգորիա:Աշխարհի չեմպիոններ
Կատեգորիա:Եվրոպայի չեմպիոններ
Կատեգորիա:Մարզուհիներ
Լողացող տղաները

**«Լողացող տղաները** (), ռուս և գերմանացի նկարիչ, ռեալիզմի ներկայացուցիչ Յանիս Վալտերի նկարներից։ Այս ստեղծագործությունը հեղինակը վրձնել է 1900 թվականին։ Յուղաներկով կտավի չափերն են 36 × 45 սմ։

Այսօր «*Լողացող տղաները*» ստեղծագործությունը պահպանվում և ցուցադրվում է Լատվիայի գեղարվեստի ազգային թանգարանում (Ռիգա, Լատվիա)։

## Պատմություն
Յանիս Վալտերը նմանատիպ մոտիվներով էլի նկարներ է վրձնել 1900-1926 թվականներն ընկած ժամանակահատվածում։

## Նկարագիր
«Լողացող տղաները» ստեղծագործությունում հեղինակը պատկերել է երեք մորեմերկ տղայի, որոնք գետի մեջ են։ Տղաներից երկուսը թիկունքով նստած են նկարը դիտողին և դեմքերը չի երևում։ Տղաներից մեկը կանգնած է ջրում։ Տեսարանը ողողված է արևային լույսով։

## Ծանոթագրություններ

## Արտաքին հղումներ
* «Լողացող տղաները» ստեղծագործությունը

Կատեգորիա:1900 նկարներ
Կատեգորիա:Լատվիայի գեղարվեստի ազգային թանգարանի նկարներ
Կատեգորիա:Մերկ տղամարդկանց պատկերով նկարներ
Կատեգորիա:Յանիս Վալտերի նկարներ
Բինդու

**Բինդու**, սանսկրիտով՝ «միավոր», «կաթիլ» կամ «կետ»:

## Փիլիսոփայություն
Հինդու մետաֆիզիկայում Բինդուն համարվում է կետ, որտեղ սկսվում է ստեղծագործությունը և կարող է դառնալ միասնություն: Այն նաև նկարագրվում է որպես «տիեզերքի սուրբ խորհրդանիշ՝ իր անարտահայտ վիճակում»: Բինդուն այն կետն է, որի շուրջ ստեղծվում է մանդալան՝ ներկայացնելով Տիեզերքը:

Բինդուն հաճախ միաձուլվում է սերմի և ձվաբջիջի հետ: «Յոգաչուդամանի Ուպանիշադում» Բինդուն դուալականություն է, որտեղ սպիտակ Բինդուն ներկայացնում է «շուկլա»-ն (մաքուր), իսկ կարմիր Բինդուն՝ «մահարաջ»-ը (վարպետություն): Սպիտակ Բինդուն գտնվում է «բինդու վիսարգա»-ում և կապված է Շիվայի և Լուսնի հետ, մինչդեռ կարմիր Բինդուն գտնվում է «մուլադհարա» չակրայում և կապված է Շակտիի և Արևի հետ: Յոգայում այս երկու մասերի միացումը հանգեցնում է կունդալինիի բարձրացմանը «սահասրարա»:

Տիբեթական բուդդայականության մեջ Բինդուն կազմող մաս է նուրբ մարմնի, որը բաղկացած է կաթիլներից (տիբեթերեն՝ ཐིག་ལེ) և քամիներից (տիբեթերեն՝ རླུང)։

## Չակրա

Տանտրայում Բինդուն (կամ Բինդու վիսարգա՝ «կաթիլի անկում») կետ է գլխի հետևում, որտեղ բրահմաններն աճեցնում են մազերի փունջ: Այս կետը գտնվում է սահասրարա չակրայի ներքևում և աջնա չակրայի վերևում, և ներկայացված է կիսալուսնով՝ սպիտակ կաթիլով: Այն ներկայացնում է ստեղծագործությունների դրսևորումները, ինչպիսին է գիտակցությունը:

Չակրան պատկերվում է որպես 23 թերթիկներով լոտոս: Նրա խորհրդանիշը լուսինն է, որը աջակցում է բուսականության աճին: Կրիշնան ասել է «Բհագավադգիտայի» XV/13-ում՝ «Դառնալով նեկտարե լուսին՝ ես սնում եմ բոլոր բույսերին»: Նրա աստվածությունը Շիվան է, որը պատկերվում է կիսալուսնով իր մազերին:

### Հաթա յոգայում

Հաթա յոգայում «Բինդու վիսարգան» համարվում է Բինդու հեղուկի աղբյուր, որը պարունակում է նեկտար (ամրիտա) և թույն: Բինդուն նույնացվում է սերմնահեղուկի հետ, և այն կառավարվում է տեխնիկաներով, ինչպիսիք են Վիպարիտա Կարանին և Խեչարի Մուդրան: Հեղուկը արտազատվում է «Բինդու վիսարգա»-ից և կարող է պահվել լալանա չակրայում և մաքրվել Վիշուդհա չակրայում: Երբ Վիշուդհան ակտիվ չէ, հեղուկը հոսում է Մանիպուրա չակրա, որտեղ այն սպառվում է (հանգեցնելով ֆիզիկական անկման): «Հաթա Յոգա Պրադիպիկա»–ի համաձայն, հաթա յոգայի պրակտիկանտը կարող է երկարաձգել իր կյանքը հեղուկի հոսքը կառավարելով: Խեչարի մուդրայի պրակտիկայի միջոցով, պրակտիկանտը կարող է կառավարել հեղուկի հոսքը լալանայից Վիշուդհա (որտեղ այն մաքրվում է ամրիտայի):

### Պրակտիկաներ
Բինդու Չակրայի վարժություններ՝

* Ագնիսարա Կրիյա
* Ուջայի Պրանայամա՝ Խեչարի Մուդրայով և Ջալանդհարա Բանդհայով
* Վիպարիտակարանի (որպես Մուդրա)
* Շիրշասանա
* Սարվանգասանա

Բացի այդ, կան հատուկ մեդիտացիաներ Բինդու Չակրայի համար։

## Ծանոթագրություններ

## Աղբյուրներ
* 
* 
* 
* 
* 
* 
* 

## Հետագա ընթերցում
* 

## Արտաքին հղումներ
* Bindu
* Bindu: Pinnacle of the Three Streams
* Bindu Chakra Complete Description by Paramhans Swami Maheshwarananda

Կատեգորիա:Դիակրիտիկ նշաններ
Կատեգորիա:Խորհրդանիշներ
Կատեգորիա:Հինդուիզմ
Կատեգորիա:Հնդկաստանի մշակույթ
Կատեգորիա:Յոգա
Կատեգորիա:Սանսկրիտ
Տյակո Աբենո

, ճապոնացի կին-մանգակա և նկարիչ-պատկերազարդող։ Հրատարակում է դոձինսներ  խմբակում։ Նա նաև աշխատում է էրոտիկ համակարգչային խաղերի վրա։ Առավել հայտնիություն է ձեռք բերել ''My-Otome Zwei'' և *[[Sola (մանգա)|Sola]]* մանգաների վրա իր աշխատանքով։

## Աշխատանքներ
### Մանգա
*  (2002, Kadokawa Shoten), նկար
*  (2003, Kadokawa Shoten)
*  (2006, Kadokawa Shoten)
* *[[Sola (մանգա)|Sola]]* (2006, ASCII Media Works), նկար, լիցենզավորված է նույն անվանումով (2008, Broccoli Books)
*  (2007, Hobunsha); Լիցենզավորված է *[[Welcome to Wakaba-Soh]]* անվանումով (2009, Yen Press)
*  (2007, Akita Shoten), նկար
*  (2008, ASCII Media Works), նկար
* *Bibliotheca Mystica de Dantalian* () (2010, Kadokawa Shoten), մանգայի պատկերազարդող
* *A+B (Angel+Blood)* (Ａ＋Ｂ（) (2012, Kadokawa Shoten)

### Խաղեր
* *Mitama no yuki* (LiFox-ի հետ միասին)

## Ծանոթագրություններ

## Արտաքին հղումներ
* Աբենոյի էջը LiFox կայքում

Կատեգորիա:Կին
Կատեգորիա:Ճապոնացի նկարչուհիներ
Կատեգորիա:Ճապոնացի պատկերազարդողներ
Կատեգորիա:Մանգականեր
Ներիր ինձ

**«Ներիր ինձ»**, հայ գրող, հրապարակախոս, Հայաստանի գրողներ միության անդամ Սերո Խանզադյանի պատմվածքներից, որը զետեղված է Երկերի վեցհատորյակի 6–րդ հատորի «Յոթերորդ աղբյուրը» շարքում։ Գրվել է 1943 թվականին։

## Գնահատական
Պատերազմի թեմայով գրված պատմվածքներում հիմնականում կոնկրետ իրողություններ են, կոնկրետ մարդիկ, որոնց հետ գրողն անցել է պատերազմի դժվարին ճանապարհով, տեսել բազմաթիվ ողբերգություններ, բազմիցս դեմ առ դեմ հանդիպել մահվան, և մի անգամ չէ, որ նշվել է, թե պատերազմը, որի բովով անցել էր երիտասարդ գրողը, իր կնիքն էր դրել նրա աշխարհատեսության վրա, առաջադրել իր հրամայականը՝ իրերն ու երևույթները արժեքավորելու բոլորովին նոր մեկնարկ−սկզբունքը։

## Սյուժե
Վիրավորում ստացած լեյտենանտը հոսպիտալից անմիջապես մեկնում է ռազմաճակատ, ուր զինվորները, ճեղքելով ձյունաբուքը, համառ մարտեր էին մղում թշնամու դեմ։ Հասնելուն պես նա հանդիպեց գնդապետին, ով հանձնարարեց նրան՝ փոխարինել սպանված ։ Լեյտենանտը փորձեց առարկել, քանի որ իրեն համարում էր փորձառու գնդացրորդ։ Գնդապետը նրա այս ընդվզումը որակեց վախ մահից, քանի որ, ըստ նրա, խրամատում՝ գնդացրի վահանակի ետևում, ավելի ապահով է։ 

Գնդապետի այդօրինակ դիտարկումը սաստիկ վրդովեցրեց լեյտենանտին։ Այնուամենայնիվ, նա շարունակեց ծառայությունը, հետայնու որպես գնդապետի համհարզ։ Մի օր, երբ կռիվը համամատաբար մեղմացել էր, գնդապետը որոշում է հանգիստ տալ թե՛ իրեն, թե՛ իր համհարզին և պառկում քնելու։ Սակայն համհարզը գերադասում է հանգիստն անցկացնել արթմնի՝ ավտոմատը ծնկներին։ Նրա այս քայլը ևս գնդապետի կողմից որակվում է իբրև վախ թշնամուց ու մահից։ Գնդապետի խոսքերը խոցում են լեյտենանտի վիրավորված սիրտը։ Շարունակելով ճանապարհը՝ նրանք անտառում հայտնվում են թշնամու նշանառության տակ․ շուրջբոլորը ականի, արկի, ռումբի պայթյունի ձայներ։ Լեյտենանտը ուժգին հրում է գնդապետին, գցում կողքի փոսն ու ինքն ընկնում  նրա վրա։ 

Լեյտենանտն սպանվում է։ Անձնազոհ զինվորը, իր մարմնով ծածկելով հրամանատարին, փրկում է նրան՝ նրա կյանքի դիմաց տալով իր կյանքը։ Հրամանատարը, խոնարհվելով նրա անշնչացած մարմնին, շարունակ ներողություն էր խնդրում…

## Կերպարներ
* Լեյտենանտ
* գնդապետ

## Տես նաև
* Ճերմակ վիրակապ
* Ես սպասում եմ նրան

## Ծանոթագրություններ

## Արտաքին հղումներ
* 20-րդ դարի երկրորդ կեսի հայ արձակի նահապետը
* Նա, ով հասկացավ քարերի լեզուն. Սերո Խանզադյան-100
Կատեգորիա:Սերո Խանզադյանի ստեղծագործություններ
Կատեգորիա:1983 գրքեր
Բրենդա Բլեթին

**Բրենդա Բլեթին** (ի ծնե Բոթլ, , ), բրիտանացի դերասանուհի, «Ոսկե գլոբուս» և  BAFTA մրցանակների դափնեկիր, ինչպես նաև երկու անգամ եղել է «Օսկար» մրցանակի առաջադրված թեկնածու։

## Կենսագրություն
Ծնվել է Հյուսիսային ծովի ափին գտնվող անգլիական նավահանգստային փոքրիկ Ռամսգեյթ քաղաքում։ Նա ինժիներ Վիլյամ Բոթլի (, 1894-1984 թվականներ) և տնային տնտեսուհի Լուիզա Քեթլինի (, 1904—1992) կաթոլիկ ընտանիքի ինը երեխաներից ամենափոքրն էր (ութ եղբայների միակ քույրը)։ Մանկությունն անցել է հետպատերազմյան դժվար տարիներին։ Դպրոցից հետո սովորել է տեխնիկական քոլեջում, աշխատել է որպես սղագրիչ և հաշվապահ։ Առաջին ամուսնուց բաժանվելուց հետո ընդունվել է Գիլֆորդի թատերական դպրոցը, որն ավարտելուց հետո տեղափոխվել է Լոնդոն։

1976 թվականին խաղացել է Ազգային արքունական թատրոնում։ 1980 թվականին նորամուտն է նշել հեռուստատեսությունում՝ ռեժիսոր Մայքլ Լիի «Մեծահասակները» ֆիլմում և «Օրվա պիեսը» սերիալում։ Ֆիլմերում մի շարք երկրորդական դերերից հետո («Կախարդներ», «Այնտեղ, որտեղ հոսում է գետը» և այլն) նա 1996 թվականին մեծ ճեղքում է կատարել՝ մարմնավորելով Մայքլ Լիի «Գաղտնիքներ և սուտ» կատակերգական դրամայի գլխավոր հերոսներից մեկին։ Արժանացել է «Ոսկե գլոբուս» և  BAFTA մրցանակների, ինչպես նաև առաջադրվել է Օսկար»  մրցանակի։ Երկու տարի անց կրկին առաջադրվել է Ամերիկյան կինոակադեմիայի մրցանակին «Ձայն» ֆիլմում երիտասարդ երգչուհու մոր կերպարի համար։

Հաջորդող տարիներին հայտնվել է հաջողված շատ ֆիլմերում, ինչպես նաև «Փրկե՛ս Գրեյսին» (2000 թվական), «Ծովի մոտ» (2004 թվական), «Քնի բառարան» (2005 թվական), «Հպարտություն և նախապաշարմունք» (2005 թվական) и «Քավություն» (2007 թվական)։

## Անձնական կյանք
1964 թվականին ամուսնացել է գրաֆիկ դիզայներ Ալան Ջեյմս Բլեթինի () հետ, որի հետ ապրել է մինչև 1973 թվականը։ Բլեթինը պահպանել է ամուսնու ազգանունը որպես իր մասնագիտական անուն։ 1975 թվականից բրիտանացի արտ-տնօրեն Մայքլ Մեյհյուն եղել է զուգընկերը․ 2010 թվականի հունիսին նրանք ամուսնացել են։

## Ֆիլմագրություն

## Պարգևներ
* Կաննի կինոփառատոն (1996 թվական), «Կնոջ լավագույն դերի համար արծաթե մրցանակ» («Գաղտնիքներ և սուտ»)
* Ոսկե գլոբուս (1997 թվական), «Դրամայում լավագույն դերասանուհի» («Գաղտնիքներ և սուտ»)
* BAFTA (1997 թվական), «Լավագույն դերասանուհի» («Գաղտնիքներ և սուտ»)

## Ծանոթագրություններ

Կատեգորիա:21-րդ դարի բրիտանացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասաններ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիտանացի կինոդերասաններ
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Լավագույն դերասանուհի Օսկարի մրցանակակիրներ
Մանսուր Յավաշ

**Մանսուր Յավաշ** (,), թուրք քաղաքական գործիչ, 2019 թվականի ապրիլից Անկարայի քաղաքապետը։ Ընտրվել է ընդդիմադիր «Ժողովրդահանրապետական» և «Լավ» կուսակցությունների կողմից ստեղծված «Ազգի դաշինքից»։

Մասնագիտությամբ իրավաբան Յավասն ի սկզբանե իրեն որակել է որպես ազգայնական։ 1999 թվականին ընտրվել է Բեյփազարիի քաղաքապետ Ազգայնական շարժում կուսակցությունից (ԱՇԿ)։ Այս պաշտոնը զբաղեցրել է մինչև 2009 թվականը։ 2013 թվականին դուրս է եկել ԱՇԿ-ից և նույն թվականին անդամակցել Ժողովրդահանրապետական կուսակցությանը (ՀԺԿ)։ 2014 թվականին առաջադրվել է Անկարայի քաղաքապետի պաշտոնի համար, սակայն պարտվել է՝ մեկ տոկոսով Արդարություն և զարգացում կուսակցության իր հակառակորդ Մելիհ Գյոքչեքին։ Սակայն այս ընտրությունների ընթացքում արձանագրվել են խախտումներ, որոնք հանգեցրել են նրան, որ ընդդիմությունը հայց է ներկայացրել ՄԻԵԴ։

## Կենսագրություն
Յավաշը ծնվել է Բեյպազարի քաղաքում։ Մանուկ հասակում օգնել է թերթեր վաճառող հորը՝ աշխատելով որպես առաքիչ։ Սովորել է հայրենի քաղաքում և 1979 թվականին ընդունվել Ստամբուլի համալսարան։ 1983 թվականին ստացել է իրավաբանի որակավորում։ Բանակում ծառայելուց հետո աշխատել է իրավագիտության բնագավառում։
մինի|Յավաշը ստանձնում է Անկարայի քաղաքապետի պաշտոնը նախկին գործող նախագահ Մուստաֆա Թունայից, 2019 թվականի ապրիլի 8.
1989 թվականին ընտրվել է Բեյփազարիի քաղաքային խորհրդի անդամ։ 1994 թվականին առաջադրվել է Բեյպազարիի քաղաքապետի պաշտոնում, բայց անհաջող։ 1999 թվականին կրկին առաջադրվեց և հաղթեց՝ ստանալով ձայների 51%-ով։

1986 թվականին ամուսնացել է Նուրսենի հետ։ Նրանք ունեն երկու դուստր՝ Արմագան և Չաղլայան։

2014 թվականի մարտին առաջադրվել է Անկարայի քաղաքապետի թեկնածու ՀԺԿ-ից։ Քվեարկության օրը՝ քվեարկության ավարտից հետո, Յավաշն իրեն հաղթող է հայտարարել, թեև ձայների հաշվարկն ավարտված չի եղել, իսկ հավելյալ հաշվարկման արդյունքները նրա օգտին չեն եղել։ Արդյունքում հաղթող է ճանաչվել իշխող «Արդարություն և զարգացում» կուսակցության թեկնածու Մելիհ Գյոքչեքը, որը հաղթել է 1 տոկոս ավել ձայնով, իսկ հաշվարկի ժամանակ խախտումներ են արձանագրվել։

ՀԺԿ-ն փորձել է վիճարկել քվեարկության արդյունքները, սակայն Թուրքիայի Սահմանադրական դատարանը մերժել է հայցը և նաև հայտարարել է, որ ՄԻԵԴ-ի իրավասությունը, որին ՀԺԿ-ն ցանկանում էր բողոքարկել, չի տարածվում այս գործի վրա, քանի որ ՄԻԵԴ-ը չի կարող վիճարկել ընտրությունների արդյունքները։

2016-ին Յավաշը լքել է ՀԺԿ-ն, բայց նորից միացավ արդեն 2018 թվականին։

2019 թվականին կրկին առաջադրվել է Անկարայի քաղաքապետի պաշտոնում։ Եղել է «Ժողովրդահանրապետական» և «Լավ» կուսակցության կոալիցիայի՝ «Ազգի դաշինքի» միասնական թեկնածուն։ Նրա մրցակիցը եղել է Մեհմեդ Օժասեքին։ Յավաշը ստացել է ձայների 50,9%-ը, Օժասեկին՝ 47,06%-ը։ Այսպիսով Յավաշը դարձել է 25 տարվա մեջ առաջին ընդդիմադիր թեկնածուն, որը հաղթել է Անկարայի քաղաքապետի ընտրություններում։

## Ծանոթագրություններ

Կատեգորիա:21-րդ դարի թուրք քաղաքական գործիչներ
Կատեգորիա:Ազգայնական շարժում կուսակցության քաղաքական գործիչներ
Կատեգորիա:Անձինք Անկարայից
Կատեգորիա:Թուրք ազգայնականներ
Կատեգորիա:Թուրքիայի քաղաքական գործիչներ
Կատեգորիա:Իրավաբաններ
Կատեգորիա:Ստամբուլի համալսարանի շրջանավարտներ
Կատեգորիա:Քաղաքապետներ
Էլեն Էհնի

**Էլեն Էհնի** (, ),  գերմանացի լրագրող։ «Westdeutscher Rundfunk (WDR)» ռադիոյի բիզնեսի և իրավական գործերի խմբերի ղեկավար։

## Կյանքը և կարիերան
Էհնին կրթությունը սկսել է Գերմանիայում, ապա շարունակել Ֆրանսիայում։ Նա սովորել է իրավագիտություն և գերազանց առաջադիմությամբ ավարտել հետևյալ համալսարանները՝ Քյոլնի համալսարան,Փարիզի համալսարան, Բեռլինի Հումբոլդտի համալսարան։ «Norddeutscher Rundfunk (NDR)» ռադիոյում փորձաշրջան անցնելուց հետո նա այնտեղ աշխատել է որպես լրագրող։ Նա եղել է«*NDR aktuell*» ընկերության խմբագիրը։ Նաև եղել է «Tagesschau» և «Tagesthemen» լրատվական ծրագրերին  լրագրողն ու հաղորդավարուհին։

2004 թվականին Էլենը որպես խմբագիր միացել է «Էկոնոմիկա և իրավունք» ծրագրի խմբին և աշխատել «Մարկտ», «Պլուսմինուս» և «ARD Ռատջեբեռ Ռեչտ» ծրագրերի շրջանակում։ Նա նաև եղել է վերջինիս հաղորդավարուհին, ինչպես նաև եղել է «ARD-Morgenmagazin» ամսագրի ներկայացուցիչ։ 2007 թվականին հինգ տարի ժամկետով տեղափոխվել է Փարիզ՝ այտեղի «ARD»-ի ստուդիայում որպես թղթակից աշխատելու նպատակով։ Էհնին շարունակում է աշխատել որպես հաղորդավար, աշխատում է «*DeutschlandTrend*»  «*ARD Brennpunkt»* հրատարակություններում, և շարունակում է համագործակցությունը «Պլուսմինուս» ծրագրում։ 2018 թվականից նա նաև WDR-ի «Presseclub» թոք-շոուի հաղորդավարուհին է ( երկու այլ հաղորդավարների հետ միասին)։ 

2018 թվականի սեպտեմբերի 1-ին Էլեն Էհնին ստանձնել է հեռուստատեսության բաժնի գլխավոր խմբագրի պաշտոնը և «Westdeutscher Rundfunk»-ի  քաղաքականության և ընթացիկ իրադարձությունների ծրագրի  ղեկավարի պաշտոնը։

## Ծանոթագրություններ

## Արտաքին հղումներ
*

Կատեգորիա:Գերմանացի լրագրողներ
Մայկ Լի

**Մայկ Լի** (), բրիտանացի կինոռեժիսոր, բազմաթիվ մրցանակների դափնեկիր։

## Կենսագրություն
Մայկը ծնվել է հրեական ընտանիքում, փոխելով ազգանունը Լիբերմանից՝ Լիի։ Նրա ծնողները սերում են Մանչեսթրում բնակություն հաստատած Ռուսական կայսրությունից ներգաղթյալների ընտանիքներից։ Հայրը եղել է Ալֆրեդ Աբրահամ Լիբերմանը (1914-1985) բժիշկ։ Դրամատիկական արվեստի թագավորական ակադեմիայի շրջանավարտ Լին համարվում էր հեռանկարային բեմական դերասան 1960-ականների վերջին։ Երկար ժամանակ նա տատանվում էր հեռուստատեսության և կինոյի միջև՝ առանց հաջողությունների այս ոլորտներից որևէ մեկում։ Նրան երկար սպասված ճանաչում բերեցին «Բարձր ակնկալիքներ» (1988) և «Մերկ» (1993, Կաննի կինոփառատոնի լավագույն ռեժիսորի մրցանակ) ֆիլմերը։

1996 թվականին նրա «Գաղտնիքներ և սուտ» ընտանեկան դրաման արժանացավ «Ոսկե արմավենու ճյուղին», իսկ գլխավոր դերասանուհին արժանացավ «Ոսկե գլոբուսի»: Ութ տարի անց Լին հեռացավ Վենետիկի կինոփառատոնից «Ոսկե առյուծի» հետ՝ շատ ավելի վատթարացող Վերա Դրեյքի համար, որը հետագայում արժանացավ Օսկարի մի քանի անվանակարգերի։

2008 թվականին Լին առաջադրվել է Բեռլինի կինոփառատոնի գլխավոր մրցանակի «Անհոգ» կատակերգության համար, սակայն այն սահմանափակվել է «Արծաթե արջով»՝ լավագույն դերասանուհու համար։ Եթե ​​նա արժանանար «Ոսկե արջին», Մայք Լին կդառնար աշխարհի բոլոր երեք ամենահեղինակավոր կինոփառատոների գլխավոր մրցանակների միակ կենդանի հաղթողը։

Լիին հաճախ համեմատում են Քեն Լոուչի հետ, ինչը, ըստ անձամբ ռեժիսորի, լիովին չի համապատասխանում իրականությանը նրա ֆիլմերում քաղաքական բաղադրիչի բացակայության պատճառով։ Խուսափելով սենսացիոնիզմից և մելոդրամայից՝ Լին վստահորեն զարգացնում է մարդկային հարաբերությունների թեմաները սովորական, աննկատ մարդկանց միջև, որոնք հաճախ պատկանում են բանվոր դասակարգին։

## Անձնական կյանք
* Կինը (1973-2001) ՝ Էլիսոն Սթեդման. Ամուսինները օրինապես բաժանվել են 1995 թվականին։ Որդիներն են՝ Տոբին (ծնվ. 1978) և Լեոն (ծնվ. 1981):

Երկար ժամանակ է նրա ուղեկիցը դերասանուհի Մարիոն Բեյլին է։

## Ֆիլմագրություն
* 1971 - Անուրախ պահեր / *Bleak Moments*
* 1976 - Խելագարներ / *Nuts in May*
* 1977 - Մահվան համբույրը / *Kiss of Death*
* 1984 - Մինչդեռ / *Meantime*
* 1987 - Կարճ սանրվածք և գանգուրներ / *The Short & Curlies*
* 1988 - Մեծ հույսեր / *High Hopes*
* 1990 - Կյանքի քաղցրությունը / *Life Is Sweet*
* 1992 - Պատմության իմաստը / *A Sense of History*
* 1993 - Մերկ / *Naked*
* 1996 - Գաղտնիքներ և սուտ / *Secrets & Lies*
* 1997 - Կարիերայի կանայք/ *Career Girls*
* 1999 - Խառնաշփոթ / *Topsy-Turvy*
* 2002 - Ամեն ինչ կամ ոչինչ / *All or Nothing*
* 2004 - Վեռա Դրեյք / *Vera Drake*
* 2008 - Անհոգը / *Happy-Go-Lucky*
* 2010 - ևս մեկ տարի / *Another Year*
* 2014 - Պարոն Թըրներ / *Mr. Turner*
* 2018 - Պետերլու / *Peterloo*

## Ծանոթագրություններ
Լորեն Ցայ

**Լորեն Ցայ** (, ), ամերիկացի պատկերազարդող, մոդել և դերասանուհի։ Հայտնի է Fuji TV-ի և Նեթֆլիքսի  ռեալիթի շոուով, ինչպես նաև «Լեգիոն» սերիալի երրորդ եթերաշրջանով, որը հիմնված է Marvel-ի համանուն կոմիքսների վրա։

## Կենսագրություն
Լորեն Ցայը ծնվել է 1998 թվականի փետրվարի 11-ին ԱՄՆ-ի Մասաչուսեթս նահանգի  քաղաքում։ Նրա հայրը չինական արմատներ ունի, իսկ մայրը՝ եվրոպական։ Ցայը երեք քույրերից ամենակրտսերն է։ Նա ռեստորատոր -ի զարմուհին է։ Երբ նա յոթ տարեկան էր, ընտանիքը տեղափոխվել է Հոնոլուլու, Հավայան կղզիներ։ Հետագայում նա վերադարձել է Մասաչուսեթս՝ գիշերօթիկ դպրոց հաճախելու համար։ Տասնմեկ տարեկանում Ցայը առաջին անգամ այցելել է Ճապոնիա, իսկ  երկրորդ կուրս սովորելու ժամանակ նա վեց շաբաթով մեկնել է Հիրոսիմա՝ կրթական նպատակներով։

2014 թվականին նա սկսել է աշխատել որպես մոդել Ճապոնիայում՝ վերցնելով Lala կեղծանունը։ 2016 թվականի նոյեմբերին նա լսումներ է անցնում  ռեալիթի շոուի համար։

Terrace House-ից հետո Ցայը շարունակել է իր մոդելային և ստեղծագործական կարիերան։ Նա աշխատել է որպես մոդել ամսագրերի, գովազդների, կատալոգների համար և մասնակցել է նորաձևության ցուցադրությունների ինչպես Ճապոնիայում, այնպես էլ Հավայան կղզիներում։ 2017 թվականին նա մասնակցել է ճապոնական խոհարարական շոուի։

2018-ին նա նկարել է  կոմիքսի առաջին համարի շապիկի տարբերակը, իսկ 2019-ին՝ «Captain Marvel No. 1» կոմիքսի շապիկի տարբերակը։ Նա համագործակցել է Մարկ Ջեյքոբսի հետ զարդերի և աքսեսուարների աշխատանքի վրա։

2019 թվականի հունվարին նա միացել է FX հեռուստաալիքով հեռարձակվող «Լեգիոն» սերիալի երրորդ եթերաշրջանի դերասանական կազմին։ Նա խաղում էր Սվիչ անունով մուտանտի դերը, որն ունակ էր ճանապարհորդել ժամանակի միջով։ Սերիալից հետո նա նկարահանվել է Էմի Փոլերի « ֆիլմում, որը թողարկվել է Նետֆլիքսում 2020 թվականին։

## Անձնական կյանք
Ցայը վեգան է։

## Գեղարվեստական ստեղծագործություն
### Ազդեցություն
Ցայը ոգեշնչում է գտնում մուլտիպլիկացիայի, ֆետնեզիի, սյուրռեալիզմի և երաժշտության մեջ։

### Աշխատանքներ

## Ֆիլմագրություն

### Երաժշտական տեսահոլովակներ

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի նկարչուհիներ
Կատեգորիա:Ամերիկացի պատկերազարդողներ
Կատեգորիա:Ամերիկացիներ եվրոպական սերմամբ
Կատեգորիա:Բուսակերներ
Կատեգորիա:Կոմիքսների նկարիչներ
Պանամայի պարանոց

**Պանամայի պարանոց**, Կենտրոնական Ամերիկայի ծայր հարավ–արևելքի ամենանեղ (լայնությունը՝ 48 կմ) մասը։ Պանամայի պարանոցը զբաղեցնում է Պանամա պետության կենտրոնական մասը։ Միացնում է Հյուսիսային և Հարավային Ամերիկա մայրցամաքները։ Բլրավոր հարթավայր է (բարձրությունը՝ մինչև 180 մ կազմված հրաբխային ապարներից։ Տարածված են մշտականաչ արևադարձային անտառները։ Պարանոցի առավել ցածրադիր մասում կառուցված է Պանամայի ջրանցքը։ 

## Արտաքին հղումներ

Կատեգորիա:Պարանոցներ
Կատեգորիա:Պանամայի աշխարհագրություն
Կատեգորիա:Կարիբյան ծով
Լինդա Սեմբրանտ

**Լինդա Բիրգիտտա Սեմբրանտ** (; ), շվեդ կին ֆուտբոլիստ, «Բավարիա» ակումբի և Շվեդիայի ազգային հավաքականի պաշտպան։

## Կարիերա
### Ակումբային
Սեմբրանտը կարիերան սկսել է «Սերվիա»  () ֆուտբոլային ակումբում, որը մտնում էր «Բելինգե» ակումբի ենթակառուցվածքի մեջ։ Թեև նրա համար օրինակ է եղել հայտնի շվեդ հարձակվող Հենրիկ Լարսոնը, սակայն նա դարձել է պաշտպան։

2006/07 մրցաշրջանը վարձավճարով անցկացրել է Անգլիայի «Լինքոլն» ակումբի կազմում։ Այնուհետև տեղափոխվել է «ԱԻԿ» ֆուտբոլային ակումբ։ 2010 թվականի նոյեմբերին մտել է «Գյոթեբորգի» կազմի մեջ։ Մեկ տարի անց ֆուտբոլիստը տեղափոխվել է «Տյուրեսո»։

2012 թվականի վերջին ծանր վնասվածք է ստացել, որի պատճառով բաց է թողել 2013 թվականի մրցաշրջանը։

2014 թվականի հունիսին ֆինանսական խնդիրների պատճառով «Տյուրեսոն» հանվել է առաջնությունից, և տեղափոխվել է «Մոնպելյե»։

## Հավաքականում
Շվեդիայի կանանց գլխավոր հավաքական է հրավիրվել 2008 թվականի փետրվարից։ 2011 թվականի աշխարհի առաջնության և 2012 թվականի Լոնդոնի ամառային օլիմպիական խաղերի ֆուտբոլային մրցաշարի մասնակից։ Ռիո դե Ժանեյրոյի 2016 թվականի ամառային Օլիմպիական խաղերի արծաթե մեդալակիր։

2019 թվականի Աշխարհի առաջնությունում, որը տեղի է ունեցել հունիսին Ֆրանսիայում, Լինդան Թաիլանդի դեմ Շվեդիայի հավաքականի երկրորդ խաղում խփել է իր թիմի առաջին գոլը, որն ի վերջո հաղթանակ է բերել (5:1)։

## Ծանոթագրություններ

## Արտաքին հղումներ
* Профиль на сайте «Ювентуса»
* Сембрант на сайте damfotboll.com

 
Կատեգորիա:Շվեդ ֆուտբոլիստներ
Հումա Կուրեշի

**Հումա Սալիմ Կուրեշի** (,), հնդիկ դերասանուհի, ֆոտոմոդել և պրոդյուսեր, որը հիմնականում նկարահանվել է հինդի լեզվով ֆիլմերում։

## Կենսագրություն
Ծնվել է 1986 թվականի հուլիսի 28-ին՝ մուսուլման ընտանիքում, Հնդկաստանի Նյու Դելի քաղաքում։ Նրա հայրը՝ Սալիմ Կուրեշին, ռեստորատոր է՝ 10 ռեստորանային ցանցի սեփականատեր (Saleem ' s), մայրը՝ Ամինա Կուրեշին (քաշմիրկա) տնային տնտեսուհի է։ Նա ունի երեք եղբայր, այդ թվում՝ դերասան Սաքիբ Սալիմը։ Ընտանիքը տեղափոխվել է Կալկաջի (Հարավային Դելի), երբ Հուման դեռ երեխա էր։ Դելիի համալսարանի Գարգի քոլեջում ստացել է պատմության բակալավրի կոչում՝ գերազանցությամբ։

Ավելի ուշ միացել է «Ակտ 1» թատերական խմբին և հանդես է եկել մի քանի թատերական ներկայացումներում։ Ն. Կ. Շարման թատրոնի օրերին նրա առաջին դաստիարակն ու դերասանական ուսուցիչն էր։ Նա աշխատել է մի քանի հասարակական կազմակերպությունների հետ և օգնել վավերագրական ռեժիսորին։
մինի|219x219փքս|<center>Կենտրոնում՝ Հումա Կուրեշի, ձախից՝ Վարուն Դհավանը, աջից՝ Նավազուդդին Սիդդիկուին (2016)</center>
մինի|Կուրեշին 2016 թվականին
Առաջնաելույթը կատարել է կինոյում՝ երկրորդական դեր խաղալով 2012 թվականի «Վասեյպուրի ավազակախմբերը» երկու մասից բաղկացած քրեական դրամայում։ Ֆիլմում նրա կատարումը վաստակել է մի քանի անվանակարգեր, այդ թվում՝ Filmfare մրցանակ՝ Լավագույն կանացի առաջնախաղի և երկրորդ պլանի լավագույն դերասանուհու համար։ Նույն թվականին «Խուրանան և նրա ստորագրության բաղադրատոմսը» կատակերգությունում, իսկ հաջորդ տարի՝ «Կախարդը» թրիլլերում խաղացել է գլխավոր կանացի դեր։

Սա սկիզբ է դրել նրա կինոկարիերային, որը հաջողությամբ շարունակվում է մինչ օրս։ Հումայի այլ աշխատանքներից են հավատարիմ սպասուհու դերը «Սիրո յոթ փուլերը» (2014), մարմնավաճառի դերը «Բադլապուրում» (2014) և փաստաբանի կնոջ դերը «Ջոլի՝ իրավագիտության բակալավր 2»-ում (2017)։ Բացի հինդի ֆիլմերից, նկարահանվել է մալայալամական «*White»* մելոդրամայում (2016) և թամիլական «*Kaala»* (2018) և «*Valimai»* (2022) մարտաֆիլմերումով։ Իսկ «*Maharani»* վեբ-սերիալում (2021-2022) գլխավոր դերի համար, որը հիմնված է տնային տնտեսուհի Ռաբրի Դևի՝ Բիհար նահանգի գլխավոր նախարար դառնալու վրա, ստացել է հնդկական հեռուստատեսային ակադեմիայի մրցանակ։

## Ծանոթագրություններ

## Արտաքին հղումներ

* 
* 
* 

Կատեգորիա:Դերասանուհիներ
Կատեգորիա:Թատրոնի դերասաններ
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Կատեգորիա:Ֆոտոմոդելներ
Մարկ Էպշտեյն

**Մարկ Իսաևիչ Էպշտեյն** ( , իսկական անունն ու հայրանունը՝ Մոյսեյ Ցալերովիչ), հրեական ծագմամբ խորհրդային քանդակագործ, գրաֆիկ, նկարիչ, բեմանկարիչ և ուսուցիչ, 1917 թվականից արվեստի խթանման հրեական ընկերության Կիևի մասնաճյուղի խորհրդի անդամ, 1925 թվականից Ուկրաինայի ժամանակակից նկարիչների ասոցիացիայի անդամ և Մոսկվայի նկարիչների միության անդամ։ 1925 թվակաբին նա դարձել է Ուկրաինայի նկարիչների միության անդամ։

## Կենսագրություն
Ծնվել է 1899 թվականի փետրվարի 19-ին (մարտի 3-ին) Բոբրույսկ քաղաքում (այժմ՝ Բելառուս) դերձակի ընտանիքում։ Շուտով ընտանիքը տեղափոխվել է Կիև, որտեղ տղան սովորել է հրեական տարրական դպրոցում։ 1908 թվականի ձմռանը նա ձյունից պատրաստել է Լև Տոլստոյի մեծ արձանը, ինչը մեծ հիացմունք է առաջացրել քաղաքի բնակիչների շրջանում։ 1911-1912 թվականներին սովորել է Կիևի գեղարվեստի ուսումնարանում՝ Ֆյոդոր Բալավենսկու մոտ, իսկ 1911-1918 թվականներին՝ Ալեքսանդր Մուրաշկոյի և Ալեքսանդրա Էքստերի գեղարվեստական ստուդիաներում։

1918 թվականից անդամակցել է Գեղարվեստական բաժնին, ղեկավարել է Կիևի «Կուլտուր-Լիգայի» գեղարվեստական ստուդիան և ձևավորել նրա հրատարակությունները։ Նա եղել է Եբրայական արվեստի թանգարանի հիմնադրման նախաձեռնողներից մեկը։ 1924-1931 թվականներին ղեկավարել է Կիևի եբրայական գեղարվեստա-արհեստագործական դպրոցը։ Նրա աշակերտներից են եղել Ցֆանիա Կիպնիսը, Խայիմ Մաստբաումը, Գրիգորի Ինգերը և ուրիշներ։ Նա եղել է Կիևի գեղարվեստի ինստիտուտի պրոֆեսոր, ինչպես նաև «Իզոգիզ» հրատարակչության քանդակագործության բաժնի խորհրդատու։

1930-ականների սկզբին նրան մեղադրել են նացիոնալիզմի և ֆորմալիզմի մեջ։ Դպրոցի փակվելուց հետո, 1932 թվականին, տեղափոխվել է Մոսկվա։ Մինչև 1937 թվականը աշխատել է այգեպուրակային քանդակների ստեղծման խմբում, եղել է «Պատկերավոր արվեստ» հրատարակչության խորհրդատու և գլխավորել է «Կոմունիստ» ակումբի եբրայական դրամատիկական ստուդիայի գեղարվեստական խորհուրդը։

Հայրենական մեծ պատերազմի ժամանակ՝ 1941 թվականին, տարհանվել է Ֆրունզե։

Մարկ Էպշտեյնը մահացել է 1949 թվականի օգոստոսի 19-ին, Մոսկվայում, իր ստեղծագործությունների քննարկումից հետո,  որտեղ նրան քննադատել են իր ստեղծագործություններում կուբիզմի և էքսպրեսիոնիզմի տարրեր օգտագործելու համար։

## Պատմություն

A woman with geese (Epshtein).jpg|Կնոջ ֆիգուրա սագերով(1936)
Mother and child (Epshtein).jpg|Մայրը երեխայի հետ(1936)
Trofim Lysenko (Epshtein).jpg|Տ. Դ. Լիսենկոյի քանդակ


## Արտաքին հղումներ
* МАРК ЭПШТЕЙН. украинский авангардист с еврейским акцентом

## Ծանոթագրություններ

 
Կատեգորիա:Խորհրդային թատերական նկարիչներ
Կատեգորիա:Խորհրդային նկարիչներ
Կատեգորիա:Խորհրդային քանդակագործներ
Կատեգորիա:Խորհրդային մանկավարժներ